วัฒนา อัศวเหม

วัฒนา อัศวเหม (เกิด 30 กันยายน พ.ศ. 2479) หรือ สุข สมบัติ () เป็นอดีตรัฐมนตรีประจำสำนักนายกรัฐมนตรี  อดีตรัฐมนตรีช่วยว่าการกระทรวงอุตสาหกรรม อดีตรัฐมนตรีช่วยว่าการกระทรวงมหาดไทย อดีตหัวหน้าพรรคราษฎร และอดีตสมาชิกสภาผู้แทนราษฎรจังหวัดสมุทรปราการ 10 สมัยกว่า 4 ปี"วัฒนา อัศวเหม" หายไปไหน ? หาคำตอบ"รู้จักวัฒนา รู้จริงคลองด่าน", มติชน .วันที่ 15 กรกฎาคม พ.ศ. 2556 จนได้รับฉายา "เจ้าพ่อปากน้ำ"

วัฒนา ได้ถูก ป.ป.ช. ตัดสินว่ามีส่วนเกี่ยวข้องกับการทุจริตโครงการบำบัดน้ำเสียคลองด่าน ซึ่งถือเป็นโครงการก่อสร้างโครงการก่อสร้างบ่อบำบัดน้ำเสีย ที่มีศักยภาพในการบำบัดน้ำเสียมากที่สุดในเอเซียในขณะนั้นย้อนรอย “ค่าโง่คลองด่าน” บทเรียน 3 หมื่นล้าน ราคาที่คนไทยต้องจ่าย, thaipublica.org .สืบค้นเมื่อ 17/06/2559 โดยนายวัฒนา ซึ่งดำรงตำแหน่งรัฐมนตรีช่วยกระทรวงมหาดไทยในขณะนั้น ได้ทำการกว้านซื้อดินจากชาวบ้านในราคาถูก และได้ออกเอกสารสิทธิที่ดินโดยมิชอบรุกล้ำที่ดินสาธารณะประโยชน์ แล้วนำไปขายต่อให้รัฐโดยปั่นราคาขึ้นจาก 1 แสนบาท/ไร่ เป็น 1.1 ล้านบาท/ไร่ รวมกว่า 1,903 ไร่ ในวันที่ 9 กรกฎาคม พ.ศ. 2551 ซึ่งเป็นที่ศาลนัดฟังคำพิพากษา แต่นายวัฒนากลับไม่ได้เดินทางมา จนต่อมามีข่าวว่านายวัฒนาได้เดินทางหนีออกจากประเทศผ่านประเทศกัมพูชาข่าวดังข้ามเวลา : คลองด่านโครงการซ่อนโกง, นาทีที่ 24-25, ข่าวดังข้ามเวลา สำนักข่าวไทย .วันที่ 4 เม.ย. 2016 ปัจจุบันคดีหมดอายุความ

 ประวัติ 
วัฒนา อัศวเหม เกิดเมื่อวันที่ 30 กันยายน พ.ศ. 2479 ที่ตำบลปากน้ำ อำเภอเมืองสมุทรปราการ จังหวัดสมุทรปราการ อดีตประธานพรรคเพื่อแผ่นดิน เจ้าของฉายา "เจ้าพ่อปากน้ำ" เดิมชื่อ กิมเอี่ยม แซ่เบ๊ เป็นบุตรของนายสุขชัย กับนางสำอางค์ อัศวเหม มีพี่น้องรวม 12 คน 

วัฒนาสมรสกับจันทร์แรม อัศวเหม (ถึงแก่กรรม) มีบุตรสามคน ได้แก่ พิบูลย์ อัศวเหม พูลผล อัศวเหม อดีต ส.ส.สมุทรปราการ (ถึงแก่กรรม) และชนม์สวัสดิ์ อัศวเหม อดีตประธานหอการค้าจังหวัดสมุทรปราการ (ถึงแก่กรรม)

วัฒนาจบการศึกษาปริญญาตรี นิติศาสตรบัณฑิต จากมหาวิทยาลัยรามคำแหง และปริญญาตรีสาขาการจัดการธุรกิจ จาก Southeastern USA (London Campus) ประเทศอังกฤษ

วัฒนาได้ขออนุญาตรัฐบาลจีนสร้างวัดไทยนิกายเถรวาทขึ้นในเมืองลั่วหยางด้วยการแบ่งพื้นที่วัดม้าขาว สร้างวัดเป็นวัดเหมอัศวารามใน พ.ศ. 2535 โดยมีพุทธศาสนิกชนไทยและจีนบริจาคปัจจัยสร้างวัด

ด้านธุรกิจ เคยเปิดปั้มสามทหาร และปั้มเอ็มพี (ระหว่างกลุ่มอัศเหมและพัธโนทัย) ในช่วงปี 2537 วัฒนาได้ลงทุนพื้นที่สามเหลี่ยมเศรษฐ โดยทำอู่ต่อเรือที่เชียงแสน-ห้างสรรพสินค้าห้าเชียงพลาซ่า

 บทบาททางการเมือง 
วัฒนา อัศวเหม เป็นสมาชิกสภาผู้แทนราษฎร จ.สมุทรปราการ 10 สมัย (พ.ศ. 2518, 2519, 2522, 2526, 2529, 2531, 2535/1, 2535/2, 2538, 2539)มีคนสนิทไว้ใจที่สุดคือ มั่น พัธโนทัย เคยดำรงตำแหน่งรัฐมนตรีหลายกระทรวง ได้แก่ รัฐมนตรีช่วยว่าการกระทรวงอุตสาหกรรม (พ.ศ. 2519) รัฐมนตรีช่วยว่าการกระทรวงมหาดไทย (พ.ศ. 2531พระบรมราชโองการ ประกาศ ตั้งรัฐมนตรี (จำนวน ๔๕ ราย), 2533พระบรมราชโองการ ประกาศ ตั้งรัฐมนตรี (จำนวน ๔๕ ราย), 2540) รัฐมนตรีประจำสำนักนายกรัฐมนตรี (พ.ศ. 2535)พระบรมราชโองการ ประกาศ ตั้งรัฐมนตรี (จำนวน ๕๐ ราย) 

นอกจากนี้ยังเคยดำรงตำแหน่งสำคัญในพรรคการเมืองหลายพรรค เช่น รองหัวหน้าพรรคชาติไทย หัวหน้าพรรคราษฎร ที่ปรึกษาพรรคมหาชน ประธานพรรคเพื่อแผ่นดิน 

วัฒนามีธุรกิจส่วนตัวอีกหลายด้าน เช่น บริษัท ม้าทองชิปบิลเดอร์ จำกัด ร้านอาหารบ้านแก้วเรือนขวัญ บริษัท เจริญมั่นคง จำกัด ฯลฯ นอกจากนี้ยังเคยบริหารปั้มน้ำมัน สามทหาร และ ปั้มเอพี ก่อนจะมาเล่นการเมืองในปี 2518

พระบาทสมเด็จพระบรมนาถนโรดม สีหมุนี พระราชทานสัญชาติกัมพูชาแก่วัฒนาและสุนีย์เมื่อ พ.ศ. 2558 โดยเขาใช้ชื่อว่า สุข สมบัติ ส่วนสุนีย์ใช้ชื่อว่า เมียน เวียสนา

 คดีทุจริตที่ดินคลองด่าน 

ศาลฎีกาแผนกคดีอาญาผู้ดำรงตำแหน่งทางการเมือง มีคำพิพากษาเมื่อวันที่ 18 สิงหาคม พ.ศ. 2551 ในคดีที่นายวัฒนา อัศวเหม อดีตรัฐมนตรีช่วยว่าการกระทรวงมหาดไทย และประธานพรรคเพื่อแผ่นดิน เป็นจำเลย ในกรณีสืบเนื่องจากนายวัฒนาใช้อำนาจข่มขู่ หรือชักจูงใจให้ผู้อื่นร่วมออกโฉนดที่ดิน 1,900 ไร่ ทับที่คลองสาธารณประโยชน์ และที่เทขยะมูลฝอยซึ่งเป็นที่สงวนหวงห้าม เพื่อนำไปขายให้กรมควบคุมมลพิษเพื่อก่อสร้างโครงการบ่อบำบัดน้ำเสีย ตำบลคลองด่าน อำเภอบางบ่อ จังหวัดสมุทรปราการ

ศาลพิพากษาลงโทษจำคุกจำเลย 10 ปี และให้ริบพระผงสุพรรณเลี่ยมทองของกลาง พร้อมกับออกหมายจับเพื่อติดตามตัวจำเลย มารับโทษ และปรับเงินนายประกัน 2ล้าน2แสนบาทถ้วนศาลจำคุกวัฒนา 10 ปี ปิดหมายจับตามล่าตัวคำพิพากษาของศาลฎีกาแผนกคดีอาญาของผู้ดำรงตำแหน่งทางการเมือง เรื่อง ความผิดต่อตำแหน่งหน้าที่ราชการ (คดีหมายเลขดำที่ อม. ๒/๒๕๕๐ คดีหมายเลขแดงที่ อม. ๒/๒๕๕๑ ระหว่างอัยการสูงสุด โจทก์ และ นายวัฒนา อัศวเหม จำเลย) ต่อมานายวัฒนา ได้ยื่นขออุทธรณ์คดีดังกล่าว แต่ศาลมีคำสั่งไม่รับอุทธรณ์ของจำเลยไว้พิจารณาคำพิพากษาของศาลฎีกา เรื่อง ความผิดต่อตำแหน่งหน้าที่ราชการ (ชั้นพิจารณาอุทธรณ์) (คดีหมายเลขดำที่ อม. ๒/๒๕๕๐ คดีหมายเลขแดงที่ อม. ๒/๒๕๕๑ ระหว่าง อัยการสูงสุด โจทก์ และ นายวัฒนา อัศวเหม จำเลย)

วันที่ 30 พฤษภาคม พ.ศ. 2561 ศาลแขวงดุสิตนัดอ่านคำพิพากษาฎีกาโดยมีคำสั่งให้ออกหมายจับ วัฒนา อัศวเหมศาลเลื่อนอ่านฎีกาคดีฉ้อโกงคลองด่านอีกหน!จำเลยป่วย-หนี ออกหมายจับ 4 คน-นัด13ก.ค.

 รางวัลและเกียรติยศ 
 พ.ศ. 2532 ได้รับพระราชทานยศกองอาสารักษาดินแดนเป็น นายกองเอก วัฒนา อัศวเหมhttp://www.ratchakitcha.soc.go.th/DATA/PDF/2532/D/028/2.PDF

 เครื่องราชอิสริยาภรณ์ 
ราชกิจจานุเบกษา, 	ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๑, ๓ ธันวาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๓, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ , เล่ม ๑๑๘ ตอนที่ ๒๓ ข หน้า ๒, ๔ ธันวาคม ๒๕๔๔

 อ้างอิง 

หมวดหมู่:สกุลอัศวเหม
หมวดหมู่:บุคคลจากอำเภอเมืองสมุทรปราการ
หมวดหมู่:มหาเศรษฐีชาวไทย
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดสมุทรปราการ
หมวดหมู่:นักการเมืองพรรคสังคมชาตินิยม
หมวดหมู่:พรรคชาติประชาชน (พ.ศ. 2522)
หมวดหมู่:พรรคชาติประชาธิปไตย (พ.ศ. 2525)
หมวดหมู่:พรรคสหประชาธิปไตย
หมวดหมู่:นักการเมืองพรรคชาติไทย
หมวดหมู่:นักการเมืองพรรคประชากรไทย
หมวดหมู่:นักการเมืองพรรคมหาชน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:ผู้หนีคดี
หมวดหมู่:หัวหน้าพรรคการเมืองในประเทศไทย
หมวดหมู่:ชาวกัมพูชาเชื้อสายไทย
หมวดหมู่:ชาวไทยในประเทศกัมพูชา
หมวดหมู่:ชาวกัมพูชาเชื้อสายจีน